

**OBAVIJEST O UPISU UČENIKA U PRVI RAZRED ZA ŠKOLSKU GODINU 2024./2025.**

**Poštovani roditelji,**

**na preporuku Ministarstva znanosti, obrazovanja i sporta Republike Hrvatske, a uz suglasnost osnivača osnovnih škola Grada Splita, Grada Makarske i Splitsko-dalmatinske županije, upisi u prvi razred osnovne škole za školsku godinu 2024./2025. provest će se elektroničkim putem, korištenjem Nacionalnog informacijskog sustava upisa u osnovne škole.**

**Od 22. veljače 2024. godine** u Nacionalnom informacijskom sustavu za upise u osnovne škole otvaraju se prijave za redovan upis u 1. razred osnovne škole. Roditelji će moći podnijeti [**prijavu**](https://e-upisi.hr/) za upis svoga djeteta u 1. razred osnovne škole, sve **do 31. ožujka 2024.** godine.

U sustavu će roditeljima biti vidljivi:

* opći podaci o djetetu
* škola na čijoj se listi školskih obveznika dijete nalazi prema mjestu prebivališta, odnosno boravišta.

Odmah po podnošenju prijave roditelji će moći odabrati mogućnosti koje im se nude u dodijeljenoj školi:

* izborne predmete
* produženi boravak i sl.

**Prijave za upis djece s utvrđenim teškoćama otvorene su ranije, od 1. veljače 2024. godine do 31. ožujka 2024. godine.**

Uz prijavu za redovne upise u 1. razred osnovne škole od 22. veljače 2024. godine do 31. ožujka 2024. godine, roditelji će moći podnijeti i:

* zahtjev za prijevremeni upis u 1. razred osnovne škole
* zahtjev za privremeno oslobađanje od upisa u 1. razred osnovne škole.

S obzirom da se u sustav za elektroničke upise u osnovne škole ulazi preko portala [e-Građani](https://gov.hr/), roditelji koji nemaju mogućnost prijave za ulazak u portal moraju se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih. Više informacija o prijavi u sustav e-Građani možete pronaći na sljedećoj poveznici: [Postanite e-Građanin - gov.hr](https://gov.hr/hr/postanite-e-gradjanin/2090) (https://gov.hr/hr/postanite-e-gradjanin/2090).

**Za sve ostale informacije (termine testiranja i sl.) potrebno je pratiti mrežne stranice škole kojoj dijete pripada prema upisnom području.**